ÚRAD VLÁDY
SLOVENSKEJ REPUBLIKY
   Sekcia vládnej legislatívy

								Na rokovanie vlády SR
								Dňa 22. februára 2006
								Materiál č.: 3268/2006
								K bodu.:

S T A N O V I S K O
 
k návrhu nariadenia vlády Slovenskej republiky, ktorým sa dopĺňa nariadenia vlády Slovenskej republiky č. 410/2000 Z.z. o zmene hraníc Vojenského obvodu Záhorie v znení neskorších predpisov

I

Návrh nariadenia vlády Slovenskej republiky, ktorým sa dopĺňa nariadenia vlády Slovenskej republiky č. 410/2000 Z.z. o zmene hraníc Vojenského obvodu Záhorie v znení neskorších predpisov na rokovanie vlády SR predkladá minister obrany SR Martin Fedor.

II

Z vojenského obvodu Záhorie sa navrhujú vyčleniť územia v súlade s ustanoveniami zákona č. 281/1997 o vojenských obvodoch a zákona č. 222/1996 Z.z. o organizácii miestnej štátnej správy v znení neskorších predpisov. Z vojenského obvodu Záhorie sa vyčleňujú územia, ktoré sa začleňujú do území obcí Hlboké, Cerová, Rohožník, Lozorno, Jablonové, Veľké Leváre, Studienka, Lakšárska Nová Ves a Malacky. Dotknuté obce so začlenením územia vyjadrili súhlas.
Predložený návrh nariadenia vlády nemá priamy vplyv na hospodárenie iných právnických a fyzických osôb. Návrh nemá dopady na životné prostredie zamestnanosť a štátny rozpočet.

III

Legislatívna rada vlády SR návrh nariadenia prerokovala na svojom zasadnutí dňa 20. decembra 2005 a odporučila ho vláde SR  schváliť. Z uvedeného dôvodu odporúča sekcia vládnej legislatívy návrh nariadenia vlády schváliť v predloženom znení. 

V Bratislave 17. februára 2006
Vpracoval : Andrej Sinicyn

								Štefan G r m a n
								generálny riaditeľ
						              sekcie vládnej legislatívy